Z A P I S N I K

8. sjednice Vijeća Gradske četvrti Gornja Dubrava
održane 20. siječnja 2026. 

          Sjednica se održava u dvorani „C“ u Područnom uredu gradske uprave Dubrava, Dubrava 49, s početkom u 16,30 sati.

NAZOČNI ČLANOVI VIJEĆA:
	- Dario Budak, Luka Holjevac, Dario Marić, Ante Matić, Leonardo Pierobon, Stjepan Pintur, Ivan Radić, Anamaria Raguž, Kristijan Raguž, Zvonimir Raguž, Ivan Sesar, Ilija Sliško, Marko Stipić, Dujo Stojević, Ivan Strancarić, Petar Tanić, Helena Kereta Telišman, Hrvoje Telišman i Mirela Žumberac

ODUSTNI ČLANOVI VIJEĆA:
	-   
OSTALI NAZOČNI:
      -     Boris Berber, voditelj
· Marijana Lepur, viši stručni savjetnik
· Josip Ivančić, viši stručni referent

Predsjednik pozdravlja sve prisutne članove Vijeća, utvrđuje prisutnost 19 od 19 članova Vijeća čime je omogućeno pravovaljano odlučivanje te otvara 8. sjednicu Vijeća. 

Predsjednik predlaže prihvaćanje zapisnika 7. sjednice Vijeća Gradske četvrti Gornja Dubrava. 
Tekst Zapisnika 7. sjednice Vijeća Gradske četvrti Gornja Dubrava, održane 23. prosinca 2025. godine jednoglasno je prihvaćen.

Predsjednik poziva sve prisutne članove da se izjasne o predloženim točkama dnevnog reda     8. sjednice, te predlože izostavljanje pojedine točke dnevnog reda ili dopunu istog.

Vijeće jednoglasno prihvaća dnevni red koji glasi:

DNEVNI RED
1. Prijedlog programa rada Vijeća Gradske Četvrti Gornja Dubrava za 2026. godinu 
       - predlagatelj; predsjednik Vijeća
2. Zaključak o davanju mišljenja o Strateškoj studiji utjecaja Plana gospodarenja otpadom Grada Zagreba za razdoblje do 2029. godine na okoliš i Nacrtu prijedloga Plana gospodarenja otpadom Grada Zagreba za razdoblje do 2029. godine – donošenje  zaključka
       - predlagatelj; predsjednik Vijeća
3. Prijedlog zaključka o postavljanju dodatnih rasvjetnih stupova na spoju ulica Miroševečina i Štefanovec
      - predlagatelj; predsjednik Vijeća
4. Zaključak o prijedlogu kandidata za suca porotnika i suca porotnika za mladež Općinskog kaznenog suda u Zagrebu – donošenje zaključka
- predlagatelj; predsjednik Vijeća 
5. Pitanja, prijedlozi i obavijesti

Ad 1) Prijedlog programa rada Vijeća Gradske četvrti Gornja Dubrava za 2026.

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Program rada Vijeća Gradske četvrti Gornja Dubrava za 2026.

(Program se prilaže ovom zapisniku i njegov je sastavni dio)





Ad 2)  Zaključak o davanju mišljenja o Strateškoj studiji utjecaja Plana gospodarenja otpadom Grada Zagreba za razdoblje do 2029. godine na okoliš i Nacrtu prijedloga Plana gospodarenja otpadom Grada Zagreba za razdoblje do 2029. godine

Predsjednik pojašnjava prijedlog. Otvara raspravu. 
Budući da se više nitko ne javlja za riječ Vijeće, na prijedlog predsjednika, sa 10 glasova „ZA“, 7 „PROTIV“ i 2 „SUZDRŽANA“, donosi


Zaključak o davanju mišljenja o Strateškoj studiji utjecaja Plana gospodarenja otpadom Grada Zagreba za razdoblje do 2029. godine na okoliš i Nacrtu prijedloga Plana gospodarenja otpadom Grada Zagreba za razdoblje do 2029. godine

(Zaključak se prilaže ovom zapisniku i njegov je sastavni dio)




Ad 3) Prijedlog zaključka o postavljanju dodatnih rasvjetnih stupova na spoju ulica Miroševečina i Štefanovec

Predsjednik pojašnjava prijedlog. Otvara raspravu. 
U raspravi sudjeluju: Helena Kereta Telišman, Ilija Sliško i Marko Stipić

Budući da se više nitko ne javlja za riječ Vijeće, na prijedlog predsjednika, jednoglasno donosi


Zaključak o postavljanju dodatnih rasvjetnih stupova na spoju ulica Miroševečina i Štefanovec

(Zaključak se prilaže ovom zapisniku i njegov je sastavni dio)
Ad 4) Zaključak o prijedlogu kandidata za suca porotnika i suca porotnika za mladež Općinskog kaznenog suda u Zagrebu

Predsjednik pojašnjava prijedlog. Otvara raspravu. 
U raspravi sudjeluje Petar Tanić.
Budući da se više nitko ne javlja za riječ Vijeće, na prijedlog predsjednika, sa 11 glasova „ZA“, 7 „PROTIV“ i 1 „SUZDRŽANIM“, donosi

a)       		  Zaključak o prijedlogu kandidata za suce porotnike                                                        			  Općinskog kaznenog suda u Zagrebu

(Zaključak se prilaže ovom zapisniku i njegov je sastavni dio)


b)		Zaključak o prijedlog u kandidata za suce porotnike za mladež   	  ¸			      Općinskog kaznenog suda u Zagrebu

(Zaključak se prilaže ovom zapisniku i njegov je sastavni dio)




Ad 5) Pitanja, prijedlozi i obavijesti

Luka Holjevac je postavio dva vijećnička pitanja.


1.  Pitanje za VIO - koliko je metara vodovodnih cijevi i koliko cijevi odvodnje postavljeno od strane VIO-a u GČ gornja Dubrava u 2025. Godini ili možemo pojednostaviti - koliko je akcija dovršeno iz plana VIO-a za 2025. što se tiče IZGRADNJE vodovoda i odvodnje u GČ Gornja Dubrava (ne projektne dokumentacije i popratnoga, već same izgradnje i spajanja kućanstava na mreže).


2.  Molimo detaljan opis stadija akcija kapitalnih projekata koje je GČ tražila i poslala kao prioritete u 2023. za 2024. I u 2024. Za 2025. godinu (kao pomoć primjeri - nogostup!!! Fabijanićeva - Miroševečka- Žigulići čeka se već preko 3 godine, sanacija mosta Čučerska - Slanovečka MO Dankovec, izgradnja reciklažnog dvorišta 3875 čestica k.o. Dubrava, rekonstrukcija raskrižja Rudolfa Kolaka - Novačka,  izgradnja ulice Trg Antuna Mihanovića sa dodatnim parkiralištem i izlazom na Dubečku drugi smjer.








Sjednica je završila u 17:30 sati.

Zapisnik sastavio:
Josip Ivančić

Na temelju članka 79. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Gradske četvrti Gornja Dubrava na 8. sjednici, 20. siječnja 2026, donijelo je


PROGRAM RADA
VIJEĆA GRADSKE ČETVRTI GORNJA DUBRAVA
ZA 2026. GODINU

I. POLAZNE OSNOVE

Vijeće Gradske četvrti Gornja Dubrava (u daljnjem tekstu Vijeće), u suradnji s vijećima mjesnih odbora izvršava poslove iz samoupravnog djelokruga Grada Zagreba. Vijeće gradske četvrti predlaže Gradskoj skupštini donošenje godišnjeg programa održavanja komunalne infrastrukture, donosi plan komunalnih aktivnosti kojima se raspoređuju namjenska sredstva iz gradskog proračuna. Vijeća mjesnih odbora donose planove malih komunalnih akcija za svoja područja, koja su dio plana komunalnih aktivnosti četvrti.

Uz navedene poslove, prema Statutu Grada Zagreba Vijeće gradske četvrti može:
· donijeti i plan potreba, te organizirati i provesti razne programe i projekte na svim područjima kvalitete života građana gradske četvrti;
· predložiti koncept razvoja svoga područja u okviru razvojnog plana Grada Zagreba;
· predložiti rješenja od interesa za svoje područje u postupcima izrade i donošenja prostornih i drugih planskih dokumenata i njihova ostvarenja;
· pratiti stanje u komunalnoj infrastrukturi na svom području i predložiti programe razvoja komunalne infrastrukture;
· brinuti se o uređivanju naselja, kvaliteti stanovanja, komunalnim objektima, infrastrukturi te obavljanju komunalnih i drugih uslužnih djelatnosti od značenja za gradsku četvrt;
· brinuti se o zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i sporta od značenja za gradsku četvrt;
· predlagati i pratiti mjere i akcije za zaštitu i unapređivanje okoliša te za poboljšanje uvjeta života;
· predlagati mjere nakon razmatranja stanja sigurnosti i zaštite osoba, imovine i dobara na svome području;
· predlagati mjere za učinkovitiji rad komunalnih službi;
· razmatrati pitanja iz nadležnosti Grada, koja se odnose na gradsku četvrt, njezino područje i stanovništvo i daje nadležnim tijelima mišljenja i prijedloge;
· podnositi gradonačelniku inicijative i prijedloge za donošenje odluka i drugih općih akata koji su u neposrednoj vezi s djelokrugom rada vijeća gradske četvrti;
· razmatrati prijedloge građana i pravnih osoba s područja gradske četvrti i ako ocijeni da je prijedlog osnovan, prosljeđuje ga nadležnim tijelima na rješavanje;
· predlagati osnivanje ustanova u djelatnostima brige o djeci predškolske dobi, obrazovanja, javnog zdravstva, socijalne skrbi, kulture, tehničke kulture i sporta, prati rad ustanova u tim djelatnostima osnovanim radi zadovoljavanja potreba stanovnika na svome području te predlaže mjere za unapređivanje njihova rada;
· predlagati imenovanje ulica, javnih prometnih površina, parkova, sportskih terena, škola, vrtića, ustanova u kulturi i svih drugih objekata na svojem području;
· predlagati područja mjesnih odbora na svojem području;
· predlagati promjenu područja Gradske četvrti, odnosno mjesnih odbora na svojem području.

II. GLAVNI CILJEVI

Sukladno svojim ovlastima, Vijeće u 2026. godini želi ostvariti sljedeće ciljeve:

1. povećanje transparentnosti i otvorenosti rada svih mjesnih odbora i vijeća gradske četvrti, tako da se omogući članovima Vijeća Gradske četvrti i vijeća mjesnih odbora, kao i drugim zainteresiranim građanima, pristup pravodobnim i potpunim informacijama o odlučivanju gradskih upravnih tijela Grada Zagreba o pitanjima od interesa za Gradsku četvrt, a radi ostvarivanja primjerenog utjecaja na odluke (davanje mišljenja te podnošenjem inicijativa i prijedloga);
1. sustavno prikupljanje i obradu svih bitnih podataka i analiza o području četvrti kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
1. poticanje neposrednog sudjelovanja u odlučivanju i izjašnjavanje stanovnika četvrti o svim bitnim pitanjima, putem lokalnih referenduma, zborova građana i provođenja projekta participativnog budžetiranja s ciljem ostvarivanja definicije i funkcije mjesne samouprave kao oblika neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana;
1. omogućavanje pristupa prostorima mjesne samouprave svim zainteresiranim građanima, inicijativama, udrugama i političkim strankama. Vijeće će u suradnji s vijećima mjesnih odbora omogućavati pristup prostorima mjesne samouprave za realizaciju različitih aktivnosti i programa građana, udruga, javnih ustanova i političkih stranaka koje potiču javni interes na području četvrti;
1.  zagovaranje ostvarivanja planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti koji su u interesu stanovnika četvrti;
1. voditi brigu o rješavanju imovinsko-pravnih odnosa svih komunalnih objekata na području gradske četvrti kako bi se otvorila mogućnost obnove, nadogradnje ili gradnje novih objekata od javnog značaja financiranih iz EU fondova;
1. očuvati i odgovorno upravljati zelenilom i zelenim gradskim površinama kao javnim resursom bitnim za zdravlje ljudi, očuvanje okoliša i doprinos smanjenju klimatskih promjena, i s tim ciljem surađivati s nadležnim gradskim uredima i podružnicama radi poboljšanja dosadašnjih praksi u upravljanju, očuvanju i održavanju zelenila i podizanju svijesti građana o važnosti tog pitanja. Surađivati s udruženjima građana koji se bave ovim pitanjem kao i stručnim i znanstvenim institucijama;
1. unaprijediti prometnu infrastrukturu i sigurnost kretanja najslabijih sudionika u prometu, nuditi rješenja za bolje planiranje svih prometnih tokova na području gradske četvrti, uključujući promet u mirovanju, ali i bolju javno-prometnu povezanost stanovnika Gornje Dubrave s ostalim dijelovima grada;
1. uspostavljati bolje uvjete na terenu za odvijanje održivih oblika prometa u suradnji s nadležnim uredima te na temelju prigovora i prijedloga građana.





III. ZADACI I ROKOVI


	Radi postizanja ovih programom utvrđenih ciljeva Vijeće će, na svojim radnim sjednicama u tijeku 2026. godine, u naznačenim rokovima, raspraviti i donijeti odgovarajuće akte, naročito o sljedećim pitanjima:
1. utvrđivanje prijedloga programa održavanja komunalne infrastrukture;
1. utvrđivanje Plana komunalnih aktivnosti čiji sastavni dio su planovi malih komunalnih akcija mjesnih odbora, s rokom izvršenja posla do mjeseca prosinca; donošenje godišnjeg izvještaja o izvršenju financijskog plana,  donošenje financijskog plana; 
1. koordinacija rada vijeća mjesnih odbora (kontinuirano);
1. informacija o godišnjim planovima gradskih trgovačkih društava i javnih gradskih ustanova i gradskih upravnih tijela;
1. analiza stanja objekata mjesne samouprave na području Gradske četvrti;
1. donošenje zaključka o načinu angažiranja članova Vijeća u praćenju stanja u pojedinim dijelovima Gradske četvrti (zaduženjima, praćenju problema u komunalnoj infrastrukturi, civilnoj zaštiti, posebno u objektima dječjih vrtića i osnovnih škola, te stanja koja ugrožavaju sigurnost građana i imovine itd., radom u odborima – povjerenstvima Vijeća Gradske četvrti (kontinuirano));
1. Izvješće o radu Vijeća u 2025. godini i Program rada za 2026. godinu;
1. suradnja Vijeća sa svim javnim ustanovama, udruženjima građana, udrugama, sportskim, kulturnim, zdravstvenim, humanitarnim i drugim organizacijama s područja Gradske četvrti;
1. izvješće o izvršenju Plana komunalnih aktivnosti u prethodnoj kalendarskoj godini.


IV TEKUĆA PITANJA


1.  Vijeće će, osim o navedenim, tijekom godine raspravljati i o drugim pitanjima koja, sukladno Statutu Grada, ocijeni značajnim. Ono će također raspravljati i donositi mišljenja o prijedlozima akata o kojima su gradonačelnik, gradska upravna tijela i trgovačka društva dužna prije njihova donošenja zatražiti mišljenje Vijeća (članak 86. i 89. Statuta Grada Zagreba - Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst i 16/22).


KLASA: 024-08/26-002/11
URBROJ: 251-13-11-6/015-26-3
Zagreb, 20. siječnja 2026.


PREDSJEDNIK VIJEĆA
GRADSKE ČETVRTI GORNJA DUBRAVA

Dario Marić























Na temelju članka 89. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) i članka 17. Pravila Gradske četvrti Gornja Dubrava (Službeni glasnik Grada Zagreba 35/22), Vijeće Gradske četvrti Gornja Dubrava, na 8. sjednici, održanoj 20. siječnja 2026., donijelo je



Z A K L J U Č A K
 o davanju mišljena o Strateškoj studiji utjecaja Plana gospodarenja otpadom Grada Zagreba za razdoblje do 2029. godine na okoliš i Nacrtu prijedloga Plana gospodarenja otpadom Grada Zagreba za razdoblje do 2029. godine


1. Vijeće je, postupajući po zaprimljenom dopisu Gradskog ureda za gospodarstvo, ekološku održivost i strategijsko planiranje od 22. prosinca 2025. godine, razmotrilo navedeno pitanje i donijelo odgovarajuće mišljenje.

2.	Vijeće daje negativno mišljenje na navedeno. 

3.	Ovaj zaključak dostavlja se Gradskom uredu za gospodarstvo, ekološku održivost i strategijsko planiranje (geos@zagreb.hr) na daljnje postupanje.  

                                                                                                                  Predsjednik
Vijeća Gradske četvrti
Gornja Dubrava


                                                                                                                 Dario Marić













Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) i članka 17. Pravila Gradske četvrti Gornja Dubrava (Službeni glasnik Grada Zagreba 35/22), Vijeće Gradske četvrti Gornja Dubrava, na 8. sjednici, održanoj 20. siječnja 2026., donijelo je



Z A K L J U Č A K
 o prijedlogu  postavljanja dva dodatna rasvjetna stupa na spoju ulica Miroševečina i Štefanovec


1. Razmotren je prijedlog Vijeća Mjesnog odbora Zeleni brijeg, temeljem Zaključka donesenog na 7. sjednici 05. prosinca 2025. godine, kojim se predlaže postavljanje dva dodatna rasvjetna stupa na spoju ulica Miroševečina i Štefanovec zbog poboljšanja vidljivosti križanja.  

2. Vijeće podržava navedeni prijedlog, ali s obzirom da predmetna lokacija pripada Gradskoj četvrti Podsljeme, isti se dostavlja navedenoj na postupanje. 

3. Ovaj zaključak dostavlja se Vijeću Gradske četvrti Podsljeme.

                                                                                                                  Predsjednik
Vijeća Gradske četvrti
Gornja Dubrava


                                                                                                                 Dario Marić













Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) i članka 17. Pravila Gradske četvrti Gornja Dubrava (Službeni glasnik Grada Zagreba 35/22), Vijeće Gradske četvrti Gornja Dubrava, na 8. sjednici, održanoj 20. siječnja 2026., donijelo je


Z A K L J U Č A K
 o predlaganju kandidata za suce porotnike 
Općinskog kaznenog suda u Zagrebu


1. Razmotren je dopis Odbora za mandatna pitanja, izbor i imenovanja Gradske skupštine Grada Zagreba o predlaganju kandidata za suce porotnike Općinskog kaznenog suda u Zagrebu.
 
2. Vijeće predlaže gospođu Andreju Marcetić.

3. Ovaj zaključak dostavlja se Odboru za mandatna pitanja, izbor i imenovanja Gradske skupštine Grada Zagreba na daljnje postupanje.

Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) i članka 17. Pravila Gradske četvrti Gornja Dubrava (Službeni glasnik Grada Zagreba 35/22), Vijeće Gradske četvrti Gornja Dubrava, na 8. sjednici, održanoj 20. siječnja 2026., donijelo je


Z A K L J U Č A K
 o predlaganju kandidata za suce porotnike za mladež
Općinskog kaznenog suda u Zagrebu


1. Razmotren je dopis Odbora za mandatna pitanja, izbor i imenovanja Gradske skupštine Grada Zagreba o predlaganju kandidata za suce porotnike za mladež Općinskog kaznenog suda u Zagrebu.
 
2. Vijeće predlaže gospođu Andreju Marcetić.

3. Ovaj zaključak dostavlja se Odboru za mandatna pitanja, izbor i imenovanja Gradske skupštine Grada Zagreba na daljnje postupanje.

